
Nr.594, datë 28.5.2009

Për MIRATIMIN E STRUKTURËS DHE TË ORGANIKËS SË KËSHILLIT KOMBËTAR TË KONTABILITETIT
 
Në mbështetje nenit 100 të Kushtetutës, të nenit 4 të ligjit nr.8549, datë 11.11.1999 “Statusi i nëpunësit civil”, të nenit 20 të ligjit nr.9228, datë 29.4.2004 “Për kontabilitetin dhe pasqyrat financiare”, të ndryshuar, dhe të ligjit nr.10025, datë 27.11.2008 “Për buxhetin e vitit 2009”, me propozimin e Ministrit të Brendshëm dhe të Ministrit të Financave, Këshilli i Ministrave
 
VENDOSI:
 
1. Struktura organizative e Këshillit Kombëtar të Kontabilitetit të jetë sipas lidhjes nr.1, që i bashkëlidhet këtij vendimi dhe është pjesë përbërëse e tij.
 2. Organika e administratës së Këshillit Kombëtar të Kontabilitetit të jetë sipas lidhjes nr.2, që i bashkëlidhet këtij vendimi dhe është pjesë përbërëse e tij.
 3 Numri i punonjësve të administratës së Këshillit Kombëtar të Kontabilitetit të jetë, gjithsej, 6 veta.
 4. Efektet financiare, që rrjedhin nga zbatimi i këtij vendimi, të përballohen nga fondet buxhetore të vitit 2009, miratuar për Këshillin Kombëtar të Kontabilitetit.
 5. Vendimi nr.785, datë 22.11.2006 i Këshillit të Ministrave “Për miratimin e strukturës, të organikës dhe të strukturës së nivelit të pagave të nëpunësve dhe punonjësve të Këshillit Kombëtar të Kontabilitetit”,  i ndryshuar, shfuqizohet.
 Ky vendim hyn në fuqi pas botimit në Fletoren Zyrtare.
 
 KRYEMINISTRI 
 Sali  Berisha

STRUKTURA E KËSHILLIT KOMBËTAR TË KONTABILITETIT		LIDHJA NR.1

Lidhja nr.2

Organika e administratës së Këshillit Kombëtar të Kontabilitetit

Pozicioni								Numri

Drejtor ekzekutiv							1
Inspektor (për standardet ndërkombëtare të kontabilitetit)		1
Inspektor (për standardet kombëtare të kontabilitetit)			2
Sekretar i Këshillit Kombëtar të Kontabilitetit				1
Specialist (buxhet, financë, arkiv)					1

Punonjës gjithsej							6

